Publication: Magyar Közlöny
Issue: MK-2006-118 (Year: 2006, Number: 118)
Era: 2004-2010
Section: „1. számú melléklet a 6/1990. (IV. 12.) KöHÉM rendelethez
Paragraph Index: 1351

4. További értelmező rendelkezések a melléklethez és a jóváhagyási előírások alkalmazásához: – e mellékletnek nem tárgya a nemzetközi jóváhagyások Magyar Köztársaság által történő kiadása, ugyanakkor a melléklet értelemszerűen alkalmazandó részegységek magyarországi hatályú jóváhagyására, ideértve a pótalkatrészek minősítési eljárását is, amennyiben azok alapja az 1. vagy 2. számú táblázatban szereplő valamely előírás; – a vizsgálatra kötelezett pótalkatrészek körét a rendelet 9. § (4) bekezdése szabályozza; – a részegységek egyedi eljárásban való jóváhagyása nem lehetséges, – az 1. számú táblázatban ún. „műszaki terület” („műszaki terület”: a szakmai szabályozás műszaki tartalma szerint egy csoportba tartozó, együttesen önálló követelményrendszert alkotó szabályozások) szerinti csoportosításban található a vonatkozó Közösségi irányelvek rövid megnevezése, a rendelet A., B. és C. Függelékei ezen irányelveken alapuló mellékleteinek és – ha vannak – az egyenértékű ENSZ-EGB előírások megnevezése, – egy meghatározott műszaki területen az egyenértékű nemzetközi jóváhagyások bármelyike elfogadható; – a 2. számú táblázat olyan ENSZ-EGB előírások alkalmazási kötelezettségéről rendelkezik, amelyek műszaki területére vonatkozóan nincs rendelkezés az 1. számú táblázatban. Ugyanakkor azonban itt találhatók olyan ENSZ-EGB előírások is, melyek érvényes jóváhagyási jel megléte esetén szintén elfogadhatók az 1. számú táblázatban meghatározott műszaki területen; – egyes – *-gal megjelölt – ENSZ-EGB előírások az adott műszaki területhez tartozó Közösségi irányelv követelményrendszerének körülhatárolt részhalmazát képezik. 2006/118. szám Ez esetben az adott ENSZ-EGB jóváhagyás a szükséges kiegészítő jóváhagyással vagy vizsgálati eredményekkel társítva fogadható el.

Source: https://magyarkozlony.hu/hivatalos-lapok/37bfd73cf531f8db8b9e7bf4cf626cfcdb8e37cb/dokumentumok/6106b4219d16aadf1c68eee84ef5b3f3eb47627d/letoltes